共匪餅

共匪餅係臺灣嘉義市一種特色燒餅，餡嘅口味有鹹、甜兩種，鹹嘅夾蘿蔔絲、椰菜絲、粉絲同一隻荷包蛋，甜嘅夾糖粉同花生碎。

呢隻餅源自中國大陸嘅福建福州，由一個中國大陸女人帶到去嘉義賣，嗰度嘅人講笑噉話係「共匪」賣嘅餅，所以就叫「共匪餅」。最先賣呢隻餅嘅舖頭叫「大陸妹共匪餅」。

相關事件
香港無綫電視喺2020年9月22號播映臺灣製作嘅外購節目《愛玩客之自遊神》入面有介紹呢隻餅，事後電視台話呢隻餅個名「帶侮辱性」，結果將嗰一集網上重溫落架，繼而停播成個節目。

台灣飲食